FC U Craiova 1948 – Universitatea Craiova se va juca duminică, de la ora 20:45, pe stadionul "Ion Oblemenco". Formația lui Adrian Mititelu a scos în vânzare biletele, urmând să fie disponibile și pentru suporterii trupei lui Petev în curând.
FC U Craiova 1948 este într-o situație delicată în clasament înaintea derby-ului cu Universitatea Craiova. Adrian Mititelu l-a adus pe Nicolo Napoli pentru a redresa gruparea din Bănie, așa cum FANATIK a anunțat în exclusivitate.
Formația finanțată de Adrian Mititelu a pus în vânzare biletele pentru derby-ul cu Universitatea Craiova. Prețul tichetelor este între 15 și 100 de lei și pot fi cumpărate de la sediul clubului, dar și de la casa de bilete de lânga Sala Polivalentă.
Suporterii Universității Craiova se mobilizează pentru derby-ul cu FC U Craiova 1948 și au avut un mesaj la partida cu Rapid. Fanii trupei antrenate de Ivailo Petev vor sta în Peluza Nord, iar biletele se vor pune în vânzare în curând.
"FCU 1948 pune în vânzare bilete pentru partida cu CSU, din data de 10 martie, ora 20:45. Acestea pot fi achiziționate de la Magazinul Oficial al Clubului și de la casa de bilete situată la Sala Polivalentă. Prețurile biletelor sunt următoarele:
Tribuna VIP SPECIAL 200 RON (Sectorul C rândurile 2-6, locurile 5-11, Sectorul D rândurile 2-6, locurile 23-29, in apropierea tunelului de ieșire al jucătorilor și lângă băncile de rezerve). VIP: 100 RON. Tribuna I: 40 RON. Tribuna II: 30 RON. Peluza SUD: 15 RON".
"Programul Magazinului Clubului: Luni – Vineri, între orele 9:00 – 18:00. Sâmbătă, între orele 10:00 – 16:00. Duminică, 10/03/2024, între orele 10:00 – 20:45. Programul casei de bilete de la Sala Polivalentă:. Vineri, 08/03/2024, între orele 12:00 – 18:00. Sâmbătă, 09/03/2024, între orele 12:00 – 18:00. Duminică, 10/03/2024, între orele 12:00 – 20:45
De asemenea, prețul unei loje pe meci este de 3000 RON, iar aceasta poate fi achiziționată de cel mult 10 persoane. Persoanele cu dizabilități vor beneficia de intrare gratuită la meci, cu un acces eliberat de Magazinul Clubului, în baza actului de identitate și a certificatului medical pe care îl prezintă.
Copiii până la 12 ani inclusiv au acces gratuit pe stadion la tribuna a II-a, însoțiți de un adult, posesor de bilet sau abonament, în baza certificatului de naștere și a biletului de acces care va putea fi procurat doar de la Magazinul Oficial al Clubului. Abonamentele deja achiziționate pentru sezonul curent sunt valabile pentru acest meci", au scris oltenii de la FC U Craiova pe pagina oficială de Facebook.